नाले को लेकर आप ने चलाया अभियान
हाईवे के साथ चाहिए पानी निकासी के लिए चैनल, पब्लिक हेल्थ का एस्टीमेट नामंजूर
हाईवेके पूर्व की तरफ बस स्टैंड से लेकर, लालबत्ती इंसार बाजार, गुरुद्वारा रोड, एसडी कॉलेज से होते हुए संजय चौक तक पानी निकासी सिस्टम ठप हो गया है। एलएंडटी द्वारा हाईवे के साथ लगते चैनल में कॉलोनी के पानी कनेक्शन जोड़ने से इनकार के बाद बरसाती सीजन में दिक्कत बढ़ेगी। बस स्टैंड से लेकर ड्रेन वन तक निकासी चैनल बनाने का जन स्वास्थ्य विभाग का एस्टीमेट भी नामंजूर हो गया है। हाईवे के साथ तो जनस्वास्थ्य विभाग सीवरेज लाइन है और ही नगर निगम का कोई चैनल। नगर निगम द्वारा जल्द प्लानिंग नहीं बनाई गई तो दिक्कत हाईवे के साथ लगती कॉलोनियों के लोग भुगतेंगे।
पिछले दिनों नगर निगम ने एलएंडटी से परमिशन लिए बिना ही संजय चौक के पास सनौली रोड के नाले का कनेक्शन जीटी रोड के नाले से जोड़ने के लिए सर्विस लेन उखड़वा दी थी। इसका पता चलते ही एलएंडटी की टीम ने मौके पर पहुंचकर कनेक्शन जोड़ने का काम रुकवा दिया। नाली का गड्ढा खोदने और चौक पर मिट्टी पड़ी होने से सर्विस लेन पर वाहनों का आवागमन रुका तो बाद में मिट्टी डलवाकर बंद किया। इसके बाद सर्विस लेन पर कीचड़ और पानी आने लगा है। बरसात के दिनों में पानी निकासी की दिक्कत आए इसके लिए नगर निगम की चिंता बढ़ गई है। हाईवे के साथ लगते दुकानदार साहिल और वारासिंह ने बताया कि पूर्व की तरफ हाईवे किनारे लगती कॉलोनियों और बाजारों का पानी नालों से हाईवे की तरफ ही आता है। इसकी निकासी की समस्या लगातार बनती रही है। समस्या का समाधान निकाला जाए।
^नगर निगम के नालों का बरसाती पानी आता है। हाईवे पर पानी निकासी अभी तक एलएंडटी के चैनल से ही होती रही है। जनस्वास्थ्य विभाग का बस स्टैंड से ड्रेन तक का एस्टीमेट नामंजूर हो गया है। नगर निगम को ही इसका समाधान निकालना है। िवक्रमसिंह, एक्सईएन पब्लिक हेल्थ
अलग नाला बनाने पर विचार : एसई
^हाईवेके साथ लगते क्षेत्र की पानी निकासी के लिए एलएंडटी ने कनेक्शन जोड़ने से इनकार कर दिया है। निकासी के लिए नए प्रपोजल को लेकर चर्चा चल रही है। अलग निकासी चैनल बनाया जा सकता है। आने वाले समय में इसका समाधान किया जाएगा। -एनडी वशिष्ठ, एसई, नगर निगम पानीपत
संजय चौक तक निकासी चैनल बनाने की प्लानिंग करनी होगी
हरबार बरसात सीजन में बस स्टैंड में पानी भर जाता है। पिछले साल पानी भरने की समस्या को दूर करने के लिए बस स्टैंड से सर्विस लेन से होते हुए सिविल अस्पताल के आगे से ड्रेन-1 तक पानी निकासी का चैनल बनाने का एस्टीमेट जन स्वास्थ्य विभाग ने भेजा था। निदेशालय स्तर पर इसे नामंजूर कर दिया गया है। दरअसल जलापूर्ति विभाग की अपनी सीवर लाइन है। ड्रेन में बरसाती पानी का चैनल बनाना विभाग को उचित नहीं लगा है। अब नगर निगम को बस स्टैंड से लेकर संजय चौक तक निकासी चैनल बनाने की प्लानिंग करनी होगी।
पानीपत. संजयचौक पर बहता सीवर का गंदा पानी। इससे लोगों को परेशान हो रही है।
संजय चौक सनौली रोड पर नाला रुकने के कारण लोगों को परेशानी हो रही है। इसके निराकरण की मांग को लेकर दुकानदारों और आप कार्यकर्ताओं ने हस्ताक्षर अभियान चलाया। इस दौरान आम आदमी पार्टी के शहरी अध्यक्ष अनिल हिंदुस्तानी, जिलाध्यक्ष जय प्रकाश गर्ग ने समस्या के समस्या के शीघ्र निराकरण की मांग की। इस मौके पर शोयब आलम, सुरेश जांगड़ा, पिंकी सिंह, प्रेम ताजपुर, रामफल, अनिल पाण्डेय, बिट्टू शुक्ला आदि मौजूद रहे।
hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva